Ericu950/Stoicheia-meter-silver huggingface dataset:
τὴν δὀλίγην ὡς κεῖνος ἐς οἰκίον ἤγετο νύμφην
οὕτω καὶ σύ γἰὼν τὴν κατὰ σαυτὸν ἔλα
εἶπέ τις Ἡράκλειτε τεὸν μόρον ἐς δέ με δάκρυ
ἤγαγεν ἐμνήσθην δὁσσάκις ἀμφότεροι
ἥλιον ἐν λέσχῃ κατεδύσαμεν ἀλλὰ σὺ μέν που
ξεῖν Ἁλικαρνησεῦ τετράπαλαι σποδιή
αἱ δὲ τεαὶ ζώουσιν ἀηδόνες ᾗσιν ὁ πάντων
ἁρπακτὴς Ἀίδης οὐκ ἐπὶ χεῖρα βαλεῖ
καὶ σκόλοπες βλάψεις τοὺς πόδας ἢν προσίῃς
Τίμων μισάνθρωπος ἐνοικέω ἀλλὰ πάρελθε
οἰμώζειν εἴπας πολλά πάρελθε μόνον
μὴ χαίρειν εἵπῃς με κακὸν κέαρ ἀλλὰ πάρελθε
ἶσον ἐμοὶ χαίρειν ἐστὶ τὸ μὴ σὲ γελᾶν
Τίμων οὐ γὰρ ἔτ ἐσσί τί τοι σκότος ἢ φάος ἐχθρόν
κόγχος ἐγώ Ζεφυρῖτι παλαίτερος ἀλλὰ σὺ νῦν με
Κύπρι Σεληναίης ἄνθεμα πρῶτον ἔχεις
ναυτίλος ὃς πελάγεσσιν ἐπέπλεον εἰ μὲν ἀῆται
τείνας οἰκείων λαῖφος ἀπὸ προτόνων
εἰ δὲ Γαληναίη λιπαρὴ θεός οὖλος ἐρέσσων
ποσσί νίν ὥστ ἔργῳ τοὔνομα συμφέρεται
ἔστ ἔπεσον παρὰ θῖνας Ἰουλίδας ὄφρα γένωμαι
σοὶ τὸ περίσκεπτον παίγνιον Ἀρσινόη
μηδέ μοι ἐν θαλάμῃσιν ἔθ ὡς πάρος εἰμί γὰρ ἄπνους
τίκτηται νοτερῆς ὤεον ἁλκυόνης
Κλεινίου ἀλλὰ θυγατρὶ δίδου χάριν οἶδε γὰρ ἐσθλὰ
ῥέζειν καὶ Σμύρνης ἐστὶν ἀπ Αἰολίδος
τοῦ Σαμίου πόνος εἰμὶ δόμῳ ποτὲ θεῖον ἀοιδὸν
δεξαμένου κλείω δΕὔρυτον ὅσσ ἔπαθεν
καὶ ξανθὴν Ἰόλειαν Ὁμήρειον δὲ καλεῦμαι
γράμμα Κρεωφύλῳ Ζεῦ φίλε τοῦτο μέγα
στήλην μητρυιῆς μικρὰν λίθον ἔστεφε κοῦρος
ὡς βίον ἠλλάχθαι καὶ τρόπον οἰόμενος
ἡ δὲ τάφῳ κλινθέντα κατέκτανε παῖδα πεσοῦσα
φεύγετε μητρυιῆς καὶ τάφον οἱ πρόγονοι
ἦλθε Θεαίτητος καθαρὴν ὁδόν εἰ δἐπὶ κισσὸν
τὸν τεὸν οὐχ αὕτη Βάκχε κέλευθος ἄλει
ἄλλων μὲν κήρυκες ἐπὶ βραχὺν οὔνομα καιρὸν
φθέγξονται κείνου δἙλλὰς ἀεὶ σοφίην
μικρή τις Διόνυσε καλὰ πρήσσοντι ποιητῇ
ῥῆσις ὁ μὲν νικῶ φησὶ τὸ μακρότατον
ᾦ δὲ σὺ μὴ πνεύσῃς ἐνδέξιος ἤν τις ἔρηται
πῶς ἔβαλεσ φησί σκληρὰ τὰ γιγνόμενα
τοὖπος ἐμοὶ δὦναξ ἡ βραχυσυλλαβίη
τῇδε Σάων ὁ Δίκωνος Ἀκάνθιος ἱερὸν ὕπνον
κοιμᾶται θνῄσκειν μὴ λέγε τοὺς ἀγαθούς
ἤ τι περὶ ψυχῆς ἤ πάλι πῶς ἔσεαι
δίζεσθαι φυλῆς Πτολεμαίδος υἱέα πατρὸς
Παυσανίου δήεις δαὐτὸν ἐν εὐσεβέων
σύντομος ἦν ὁ ξεῖνος ὃ καὶ στίχος οὐ μακρὰ λέξων
Θῆρις Ἀρισταίου Κρής ἐπ ἐμοὶ δολιχός
Κύζικον ἢν ἔλθῃς ὀλίγος πόνος Ἱππακὸν εὑρεῖν
καὶ Διδύμην ἀφανὴς οὔ τι γὰρ ἡ γενεή
καί σφιν ἀνιηρὸν μὲν ἐρεῖς ἔπος ἔμπα δὲ λέξαι
τοῦθ ὅτι τὸν κείνων ὧδ ἐπέχω Κριτίην
ἦ ῥὑπὸ σοὶ Χαρίδας ἀναπαύεται εἰ τὸν Ἀρίμμα
τοῦ Κυρηναίου παῖδα λέγεις ὑπ ἐμοί
ὦ Χαρίδα τί τὰ νέρθε πολὺ σκότος αἱ δἄνοδοι τί
ψεῦδος ὁ δὲ Πλούτων μῦθος ἀπωλόμεθα
οὗτος ἐμὸς λόγος ὔμμιν ἀληθινός εἰ δὲ τὸν ἡδὺν
βούλει Πελλαίου βοῦς μέγας εἰν Ἀίδῃ
δαίμονα τίς δεὖ οἶδε τὸν αὔριον ἁνίκα καὶ σέ
Χάρμι τὸν ὀφθαλμοῖς χθιζὸν ἐν ἁμετέροις
εἶδε πατὴρ Διοφῶν χρῆμ ἀνιαρότερον
Τιμονόη τίς δἐσσί μὰ δαίμονας οὔ σἂν ἐπέγνων
εἰ μὴ Τιμοθέου πατρὸς ἐπῆν ὄνομα
στήλῃ καὶ Μήθυμνα τεὴ πὸλις ἦ μέγα φημὶ
χῆρον ἀνιᾶσθαι σὸν πόσιν Εὐθυμένη
Κρηθίδα τὴν πολύμυθον ἐπισταμένην καλὰ παίζειν
δίζηνται Σαμίων πολλάκι θυγατέρες
ἡδίστην συνέριθον ἀεὶ λάλον ἡ δἀποβρίξει
ἐνθάδε τὸν πάδαις ὕπνον ὀφειλόμενον
ὤφελε μηδ ἐγένοντο θοαὶ νέες οὐ γὰρ ἂν ἡμεῖς
παῖδα Διοκλείδου Σώπολιν ἐστένομεν
νῦν δὁ μὲν εἰν ἁλί που φέρεται νέκυς ἀντὶ δἐκείνου
οὔνομα καὶ κενεὸν σῆμα παρερχόμεθα
Νάξιος οὐκ ἐπὶ γῆς ἔθανεν Λύκος ἀλλ ἐνὶ πόντῳ
ναῦν ἅμα καὶ ψυχὴν εἶδεν ἀπολλυμένην
ἔμπορος Αἰγίνηθεν ὅτ ἔπλεε χὠ μὲν ἐν ὑγρῇ
νεκρός ἐγὼ δἄλλως οὔνομα τύμβος ἔχων
κηρύσσω πανάληθες ἔπος τόδε φεῦγε θαλάσσῃ
συμμίσγειν ἐρίφων ναυτίλε δυομἐνων
Δωδεκέτη τὸν παῖδα πατὴρ ἀπέθηκε Θίλιππος
ἐνθάδε τὴν πολλὴν ἐλπίδα Νικοτέλην
Ἠῷοι Μελάνιππον ἐθάπτομεν ἠελίου δὲ
δυομένου Βασιλὼ κάτθανε παρθενικὴ
αὐτοχερί ζώειν γὰρ ἀδελφεὸν ἐν πυρὶ θεῖσα
οὐκ ἔτλη δίδυμον δοἶκος ἐσεῖδε κακὸν
πατρὸς Ἀριστίπποιο κατήφησεν δὲ Κυρήνη
πᾶσα τὸν εὔτεκνον χῆρον ἰδοῦσα δόμον
ὅστις ἐμὸν παρὰ σῆμα φέρεις πόδα Καλλιμάχου με
ἴσθι Κυρηναίου παῖδά τε καὶ γενέτην
εἰδείης δἄμφω κεν ὁ μέν κοτε πατρίδος ὅπλων
ἦρξεν ὁ δἤεισεν κρέσσονα βασκανίης
οὐ νέμεσις Μοῦσαι γὰρ ὅσους ἴδον ὄμματι παῖδας
μὴ λοξῷ πολιοὺς οὐκ ἀπέθεντο φίλους
Ἀστακίδην τὸν Κρῆτα τὸν αἰπόλον ἥρπασε Νύμφη
ἐξ ὄρεος καὶ νῦν ἱερὸς Ἀστακίδης
οὐκέτι Δικταίῃσιν ὑπὸ δρυσίν οὐκέτι Δάφνιν
ποιμένες Ἀστακίδην δαἰὲν ἀεισόμεθα
εἴπας Ἥλιε χαῖρε Κλεόμβροτος Ὡμβρακιώτης
ἥλατ ἀφ ὑψηλοῦ τείχεος εἰς Ἀίδην
ἄξιον οὐδὲν ἰδὼν θανάτου κακόν ἀλλά Πλάτωνος
ἓν τὸ περὶ ψυχῆς γράμμ ἀναλεξάμενος
ἵδρυμαι μικρῷ μικρὸς ἐπὶ προθύρῳ
λοξὸν ὄφιν καὶ μοῦνον ἔχων ξίφος ἀνδρὶ δἘπειῷ
θυμωθεὶς πεζὸν κἀμὲ παρῳκίσατο
ὤμοσε Καλλίγνωτος Ἰωνίδι μήποτ ἐκείνης
ἕξειν μήτε φίλον κρέσσονα μήτε φίλην
ὤμοσεν ἀλλὰ λέγουσιν ἀληθέα τοὺς ἐν ἔρωτι
ὅρκους μὴ δύνειν οὔατ ἐς ἀθανάτων
νῦν δὁ μὲν ἀρσενικῷ θέρεται πυρί τῆς δὲ ταλαίνης
εἶχον ἀπὸ σμικρῶν ὀλίγον βίον οὔτε τι δεινὸν
ῥέζων οὔτ ἀδικῶν οὐδένα γαῖα φίλη
Μικύλος εἴ τι πονηρὸν ἐπῄνεσα μήτε σὺ κούφη
γίνεο μήτ ἄλλοι δαίμονες οἴ μἔχετε
Ἡσιόδου τό τἄεισμα καὶ ὁ τρόπος οὐ τὸν ἀοιδὸν
τῶν ἐπέων ὁ Σολεὺς ἀπεμάζατο χαίρετε λεπταὶ
ῥήσιες Ἀρήτου σύντονος ἀγρυπνίη
ἐχθαίρω τό ποίημα τὸ κυκλικόν οὐδὲ κελεύθῳ
μισῶ καὶ περίφοιτον ἐρώμενον οὐδ ἀπὸ κρήνης
πίνω σικχαίνω πάντα τὰ δημόσια
Λυσανίη σὺ δὲ ναιχὶ καλὸς καλόςἀλλὰ πρὶν εἰπεῖν
τοῦτο σαφῶς Ἠχώ φησί τις ἄλλος ἔχει
ἔγχει καὶ πάλιν εἰπὲ Διοκλέος οὐδ Ἀχελῷος
κείνου τῶν ἱερῶν αἰσθάνεται κυάθων
καλὸς ὁ παῖς Ἀχελῷε λίην καλός εἰ δέ τις οὐχὶ
φησίνἐπισταίμην μοῦνος ἐγὼ τὰ καλά
Θεσσαλικὲ Κλεόνικε τάλαν τάλαν οὐ μὰ τὸν ὀξὺν
ἥλιον οὐκ ἔγνων σχέτλιε ποῦ γέγονας
ὀστέα σοὶ καὶ μοῦνον ἔτι τρίχες ἦ ῥά σε δαίμων
οὑμὸς ἔχει χαλεπῇ δἤντεο θευμορίῃ
ἔγνων Εὐξίθεός σε συνήρπασε καὶ σὺ γὰρ ἐλθὼν
τὸν καλόν ὦ μοχθήρ ἔβλεπες ἀμφοτέροις
Ὡγρευτής Ἐπίκυδες ἐν οὔρεσι πάντα λαγωὸν
διφᾷ καὶ πάσης ἴχνια δορκαλίδος
στείβῃ καὶ νιφετῷ κεχρημένος ἢν δέ τις εἴπῃ
τῆ τόδε βέβληται θηρίον οὐκ ἔλαβεν
χοὐμὸς ἔρως τοιόσδε τὰ γὰρ φεύγοντα διώκειν
οἶδε τὰ δἐν μέσσῳ κείμενα παρπέτεται
Οἶδ ὅτι μοι πλούτου κενεαὶ χέρες ἀλλά Μένιππε
μὴ λέγε πρὸς Χαρίτων τοὐμὸν ὄνειρον ἐμοί
ναὶ φίλε τῶν παρὰ σοῦ τοῦτ ἀνεραστότατον
Ἄρτεμι τὶν τόδ ἄγαλμα Φιληρατὶς εἵσατο τῇδε
ἀλλὰ σὺ μὲν δέξαι πότνια τὴν δὲ σάω
τίν με λεοντάγχ ὦνα συοκτόνε φήγινον ὄζον
θῆκε τίς Ἀρχῖνος ποῖος ὁ Κρής δέχομαι
εἰδότος εὖ δοἴνῳ καίρια συγγελάσαι
ὁ Λύκτιος Μενίτας
τὰ τόξα ταῦτ ἐπειπὼν
δίδωμι καὶ φαρέτρην
Σάραπι τοὺς δὀιστοὺς
ἔχουσιν Ἑσπερῖται
τὰ δῶρα τἀφροδίτῃ
Σῖμον ἡ περίφοιτος εἰκόν αὑτῆς
ἣ μαστοὺς ἐφίλησε τόν τε πανόν
αὐτοὺς θοὕς ἐφόρει τάλαινα θύρσους
Δήμητρι τῇ Πυλαίῃ
Ἀκρίσιος τὸν νηὸν ἐδείματο ταῦθ ὁ Ναυκρατίτης
καὶ τῇ κάτω θυγατρὶ
τὰ δῶρα Τιμόδημος
Ἱερέη Δήμητρος ἐγώ ποτε καὶ πάλιν Καβείρων
ὦνερ καὶ μετέπειτα Δινδυμήνης
πολλῶν προστασίη νέων γυναικῶν
καί μοι τέκν ἐγένοντο δύ ἄρσενα κἠπέμυσ ἐκείνων
εὐγήρως ἐνὶ χερσίν ἕρπε χαίρων
ἥμισύ μευ ψυχῆς ἔτι τὸ πνέον ἥμισυ δοὐκ οἶδ
εἴτ Ἔρος εἴτ Ἀίδης ἥρπασε πλὴν ἀφανές
ἦ ῥά τιν ἐς παίδων πάλιν ᾤχετο καὶ μὲν ἀπεῖπον
οὖ τις συνδιφήσον ἐκεῖσε γὰρ ἡ λιθόλευστος
κείνη καὶ δύσερως οἶδ ὅτι που στρέφεται
εἰ μὲν ἑκών Ἀρχῖν ἐπεκώμασα μυρία μέμφου
εἰ δἄκων ἥκω τὴν προπέτειαν ἔα
ἄκρητος καὶ Ἔρως μἠνάγκασαν ὧν ὁ μὲν αὐτῶν
εἷλκεν ὁ δοὐκ εἴα τὴν προπέτειαν ἐᾶν
ἐλθὼν δοὐκ ἐβόησα τίς ἢ τίνος ἀλλ ἐφίλησα
ἕλκος ἔχων ὁ ξεῖνος ἐλάνθανεν ὡς ἀνιηρὸν
τὸ τρίτον ἡνίκ ἔπινε τὰ δὲ ῥόδα φυλλοβολεῦντα
τὠνδρὸς ἀπὸ στεφάνων πάντ ἐγένοντο χαμαί
ὤπτηται μέγα δή τι μὰ δαίμονας οὐκ ἀπὸ ῥυσμοῦ
εἰκάζω φωρὸς δἴχνια φὼρ ἔμαθον
ἔστι τι ναὶ τὸν Πᾶνα κεκρυμμένον ἔστι τι ταύτῃ
ναὶ μὰ Διώνυσον πῦρ ὑπὸ τῇ σποδιῇ
τοῖχον ὑποτρώγων ἡσύχιος ποταμός
τῶ καὶ νῦν δείδοικα Μενέξενε μή με παρεισδὺς
οὗτος ὁ σιγέρπης εἰς τὸν ἔρωτα βάλῃ
Ληφθήσει περίφευγε Μενέκρατες εἶπα Πανήμου
εἰκάδι καὶ Λώου τῇ τίνι τῇ δεκάτῃ
ἦλθεν ὁ βοῦς ὑπ ἄροτρον ἑκούσιος εὖ γἐμὸς Ἑρμῆς
εὖ γἐμός οὐ παρὰ τὰς εἴκοσι μεμφόμεθα
ὡς ἀγαθὰν Πολύφαμος ἀνεύρετο τὰν ἐπαοιδὰν
τὠραμένῳ ναὶ Γᾶν οὐκ ἀμαθὴς ὁ Κύκλωψ
αἱ Μοῦσαι τὸν ἔρωτα κατισχναίνοντι Φίλιππε
ἦ πανακὲς πάντων φάρμακον ἁ σοφία
τὠγαθόν ἐκκόπτει τὰν φιλόπαιδα νόσον
ἔσθ ἁμῖν χἄκαστά σἀφειδέα ποττὸν Ἔρωτα
τουτί παῖ κείρευ τὰ πτερὰ παιδάριον
οὐδ ὅσον ἀττάραγόν τυ δεδοίκαμες αἱ γὰρ ἐπῳδαὶ
οἴκοι τῶ χαλεπῶ τραύματος ἀμφότεραι
τὴν ἁλίην Εὔδημος ἑφ ἧς ἅλα λιτὸν ἐπέσθων
χειμῶνας μεγάλους ἐξέφυγεν δανέων
θῆκε θεοῖς Σαμόθρᾳξι λέγων ὅτι τήνδε κατ εὐχήν
ὦ λαοί σωθεὶς ἐξ ἁλὸς ὧδ ἔθετο
Εὐμαθίην ᾐτεῖτο διδοὺς ἐμὲ Σῖμος ὁ Μίκκου
ἀντ ὀλίγου μέγα δῶρον ἐγὼ δἀνὰ τῇδε κεχηνὼς
κεῖμαι τοῦ Σαμίου διπλόον ὁ τραγικὸς
παιδαρίων Διόνυσος ἐπήκοος οἱ δὲ λέγουσιν
ἱερὸς ὁ πλόκαμος τοὐμὸν ὄνειαρ ἐμοί
τῆς Ἀγοράνακτός με λέγε ξένε κωμικὸν ὄντως
ἀγκεῖσθαι νίκης μάρτυρα τοῦ Ῥοδίου
Πάμφιλον οὐχ ἕν ἔρωτι δεδαγμένον ἥμισυ δὀπτῇ
ἰσχάδι καὶ λύχνοις Ἴσιδος εἰδόμενον
τὴν Φρυγίην Αἴσχρην ἀγαθὸν γάλα πᾶσιν ἐν ἐσθλοῖς
Μίκκος καὶ ζωὴν οὖσαν ἐγηροκόμει
καὶ φθιμένην ἀνέθηκεν ἐπεσσομένοισιν ὁρᾶσθαι
ἡ γρῆυς μαστῶν ὡς ἀπέχει χἀριτας
τέσσαρες αἱ Χάριτες ποτὶ γὰρ μία ταῖς τρισὶ τήναις
ἄρτι ποτεπλάσθη κἤτι μύροισι νοτεῖ
εὐαίων ἐν πᾶσιν ἀρίζαλος Βερενίκα
ἇς ἄτερ οὐδ αὐταὶ ταὶ Χάριτες Χάριτες
τὸν τὸ καλὸν μελανεῦντα Θεόκριτον εἰ μὲν ἔμ ἔχθει
τετράκι μισοίης εἰ δὲ φιλεῖ φιλέοις
καὶ σύ ποτ ἠράσθης οὐκέτι μακρὰ λέγω
καὶ πάλιν Εἰλήθυια Λυκαινίδος ἐλθὲ καλεύσης
εὔλοχος ὠδίνων ὧδε οὺν εὐτοκίῃ
ὡς τόδε νῦν μέν ἄνασσα κόρης ὕπερ ἀντὶ δὲ παιδὸς
ὕστερον εὐώδης ἄλλο τι νηὸς ἔχοι
τὸ χρέος ὡς ἀπέχεις Ἀσκληπιέ τὸ πρὸ γυναικὸς
Δημοδίκης Ἀκέσων ὤφελεν εὐξάμενος
γινώσκειν ἢν δἆρα λάθῃ πάλι καί μιν ἀπαιτῇς
φησὶ παρέξεσθαι μαρτυρίην ὁ πίναξ
τῷ με Κανωπίτᾳ Καλλίστιον εἴκοσι μύξαις
πλούσιον ἁ Κριτίου λύχνον ἔθηκε θεῷ
εὐξαμένα περὶ παιδὸς Ἀπελλίδος ἐς δἐμὰ φέγγη
ἀθρήσας φάσεις Ἕσπερε πῶς ἔπεσες
γινώσκὠ νίκης ἀντί με τῆς ἰδίης
ἀγκεῖσθαι χάλκειον ἀλέκτορα Τυνδαρίδῃσι
Ἰναχίης ἕστηκεν ἐν Ἴσιδος ἡ Θάλεω παῖς
Αἰσχυλὶς Εἰρήνης μητρὸς ὑποσχεσίῃ
τίς ξένος ὦ ναυηγέ Λεόντιχος ἐνθάδε νεκρὸν
εὗρεν ἐπ αἰγιαλοῦ χῶσε δὲ τῷδε τάφῳ
δακρύσας ἐπίκηρον ἑὸν βίον οὐδὲ γὰρ αὐτὸς
ἥσυχον αἰθυίῃ δἶσα θαλασσοπορεῖ
εὐδαίμων ὅτι τἄλλα μανεὶς ὡρχαῖος Ὀρέστας
Λευκαρέτα τὰν μὰν οὐκ ἐμάνη μανίαν
οὐδ ἔλαβ ἐξέτασιν τῶ Φωκέος ἅτις ἐλέγχει
τὸν φίλον ἀλλ αἰ χἢν δρᾶμ ἐδίδαξε μόνον
ἦ τάχα κα τὸν ἑταῖρον ἀπώλεσε τοῦτο ποήσας
κἠγὼ τὼς πολλὼς οὐκέτ ἔχω Πυλάδας
οἵτινες Ἀλείοιο παρέρπετε σῆμα Κίμωνος
ἴστε τὸν Ἱππαίου παῖδα παρερχόμενοι
Αἴνιε καὶ σὺ γὰρ ὧδε Μενέκρατες οὐκ ἐπὶ πουλὺ
ἦσθα τί σε ξείνων λῷστε κατειργάσατο
ἦ ῥα τὸ καὶ Κένταυρον ὅ μοι πεπρωμένος ὕπνος
ἦλθεν ὁ δὲ τλήμων οἶνος ἔχει πρόφασιν
Κυνθιάδες θαρσεῖτε τὰ γὰρ τοῦ Κρητὸς Ἐχέμμα
καῖται ἐν Ὀρτυγίῃ τόξα παρ Ἀρτέμιδι
οἷς ὑμέων ἐκένωσεν ὄρος μέγα νῦν δὲ πέπαυται
αἶγες ἐπεὶ σπονδὰς ἡ θεὸς εἰργάσατο
οὕτως ὑπνώσαις Κωνώπιον ὡς ἐμὲ ποιεῖς
κοιμᾶσθαι ψυχροῖς τοῖσδε παρὰ προθύροις
οὕτως ὑπνώσαις ἀδικωτάτη ὡς τὸν ἐραστὴν
κοιμίζεις ἐλέου δοὐδ ὄναρ ἠντίασας
γείτονες οἰκτείρουσι σὺ δοὐδ ὄναρ ἡ πολιὴ δὲ
αὐτίκ ἀναμνήσει ταῦτά σε πάντα κόμη
αὐτὴ νῦν κάματόν γε θεά καὶ δήνεα κούρης
Κολχίδος ἔννεπε Μοῦσα Διὸς τέκος ἦ γὰρ ἔμοιγε
ἀμφασίῃ νόος ἔνδον ἑλίσσεται ὁρμαίνοντι
ἢ ἔμεν ἄτης πῆμα δυσίμερον ἦ τό γ ἐνίσπω
φύζαν ἀεικελίην ᾗ κάλλιπεν ἔθνεα Κόλχων
ἤτοι ὁ μὲν δήμοιο μετ ἀνδράσιν ὅσσοι ἄριστοι
παννύχιος δόλον αἰπὺν ἐπὶ σφίσι μητιάασκεν
οἷσιν ἐνὶ μεγάροις στυγερῷ ἐπὶ θυμὸν ἀέθλῳ
Αἰήτης ἄμοτον κεχολωμένος οὐδ ὅγε πάμπαν
θυγατέρων τάδε νόσφιν ἑῶν τελέεσθαι ἐώλπει
τῇ δ ἀλεγεινότατον κραδίῃ φόβον ἔμβαλεν Ἥρη
τρέσσεν δ ἠύτε τις κούφη κεμάς ἥν τε βαθείης
τάρφεσιν ἐν ξυλόχοιο κυνῶν ἐφόβησεν ὁμοκλή
αὐτίκα γὰρ νημερτὲς ὀίσσατο μή μιν ἀρωγὴν
ληθέμεν αἶψα δὲ πᾶσαν ἀναπλήσειν κακότητα
τάρβει δ ἀμφιπόλους ἐπιίστορας ἐν δέ οἱ ὄσσε
πλῆτο πυρός δεινὸν δὲ περιβρομέεσκον ἀκουαί
πυκνὰ δὲ λευκανίης ἐπεμάσσατο πυκνὰ δὲ κουρὶξ
ἑλκομένη πλοκάμους γοερῇ βρυχήσατ ἀνίῃ
καί νύ κεν αὐτοῦ τῆμος ὑπὲρ μόρον ὤλετο κούρη
φάρμακα πασσαμένη Ἥρης δ ἁλίωσε μενοινάς
εἰ μή μιν Φρίξοιο θεὰ σὺν παισὶ φέβεσθαι
ὦρσεν ἀτυζομένην πτερόεις δέ οἱ ἐν φρεσὶ θυμὸς
ἰάνθη μετὰ δ ἥγε παλίσσυτος ἀθρόα κόλπων
φάρμακα πάντ ἄμυδις κατεχεύατο φωριαμοῖο
κύσσε δ ἑόν τε λέχος καὶ δικλίδας ἀμφοτέρωθεν
σταθμούς καὶ τοίχων ἐπαφήσατο χερσί τε μακρὸν
κάλλιπε παρθενίης ἀδινῇ δ ὀλοφύρατο φωνῇ
μῆτερ ἐμή χαίροις δὲ καὶ ἄνδιχα πολλὸν ἰούσῃ
χαίροις Χαλκιόπη καὶ πᾶς δόμος αἴθε σε πόντος
ξεῖνε διέρραισεν πρὶν Κολχίδα γαῖαν ἱκέσθαι
ὧς ἄρ ἔφη βλεφάρων δὲ κατ ἀθρόα δάκρυα χεῦεν
οἵη δ ἀφνειοῖο διειλυσθεῖσα δόμοιο
οὐδέ νύ πω μογεροῖο πεπείρηται καμάτοιο
ἀλλ ἔτ ἀηθέσσουσα δύης καὶ δούλια ἔργα
εἶσιν ἀτυζομενη χαλεπὰς ὑπὸ χεῖρας ἀνάσσης
τοίη ἄρ ἱμερόεσσα δόμων ἐξέσσυτο κούρη
τῇ δὲ καὶ αὐτόματοι θυρέων ἱπόειξαν ὀχῆες
ὠκείαις ἄψορροι ἀναθρώσκοντες ἀοιδαῖς
γυμνοῖσιν δὲ πόδεσσιν ἀνὰ στεινὰς θέεν οἴμους
λαιῇ μὲν χερὶ πέπλον ἐπ ὀφρύσιν ἀμφὶ μέτωπα
ἄκρην ὑψόθι πέζαν ἀερτάζουσα χιτῶνος
καρπαλίμως δ ἀίδηλον ἀνὰ στίβον ἔκτοθι πύργων
ἄστεος εὐρυχόροιο φόβῳ ἵκετ οὐδέ τις ἔγνω
τήνγε φυλακτήρων λάθε δέ σφεας ὁρμηθεῖσα
ἦεν ὁδῶν θαμὰ καὶ πρὶν ἀλωμένη ἀμφί τε νεκρούς
ἀμφί τε δυσπαλέας ῥίζας χθονός οἷα γυναῖκες
φαρμακίδες τρομερῷ δ ὑπὸ δείματι πάλλετο θυμός
τὴν δὲ νέον Τιτηνὶς ἀνερχομένη περάτηθεν
φοιταλέην ἐσιδοῦσα θεὰ ἐπεχήρατο Μήνη
ἁρπαλέως καὶ τοῖα μετὰ φρεσὶν ᾗσιν ἔειπεν
οὐδ οἴη καλῷ περιδαίομαι Ἐνδυμίωνι
ἦ θαμὰ δὴ καὶ σεῖο κίον δολίῃσιν ἀοιδαῖς
μνησαμένη φιλότητος ἵνα σκοτίῃ ἐνὶ νυκτὶ
φαρμάσσῃς εὔκηλος ἅ τοι φίλα ἔργα τέτυκται
νῦν δὲ καὶ αὐτὴ δῆθεν ὁμοίης ἔμμορες ἄτης
δῶκε δ ἀνιηρόν τοι Ἰήσονα πῆμα γενέσθαι
δαίμων ἀλγινόεις ἀλλ ἔρχεο τέτλαθι δ ἔμπης
καὶ πινυτή περ ἐοῦσα πολύστονον ἄλγος ἀείρειν
ὦς ἄρ ἔφη τὴν δ αἶψα πόδες φέρον ἐγκονέουσαν
ἀσπασίως δ ὄχθῃσιν ἐπηέρθη ποταμοῖο
ἀντιπέρην λεύσσουσα πυρὸς σέλας ὅ ῥά τ ἀέθλου
παννύχιοι ἥρωες ἐυφροσύνῃσιν ἔδαιον
ὀξείῃ δἤπειτα διὰ κνέφας ὄρθια φωνῇ
ὁπλότατον Φρίξοιο περαιόθεν ἤπυε παίδων
φρόντιν ὁ δὲ ξὺν ἑοῖσι κασιγνήτοις ὄπα κούρης
θάμβεον εὖτ ἐνόησαν ὃ δὴ καὶ ἐτήτυμον ἦεν
Φρόντις ἀμοιβήδην ἀντίαχεν οἱ δ ἄρα τείως
ἥρωες μετὰ τήνγε θοοῖς ἐλάασκον ἐρετμοῖς
οὔπω πείσματα νηὸς ἐπ ἠπείροιο περαίης
βάλλον ὁ δὲ κραιπνοὺς χέρσῳ πόδας ἧκεν Ἰήσων
ὑψοῦ ἀπ ἰκριόφιν μετὰ δὲ Φρόντις τε καὶ Ἄργος
υἷε δύω Φρίξου χαμάδις θόρον ἡ δ ἄρα τούσγε
γούνων ἀμφοτέρῃσι περισχομένη προσέειπεν
ὑμέας Αἰήταο πρὸ γάρ τ ἀναφανδὰ τέτυκται
πάντα μάλ οὐδέ τι μῆχος ἱκάνεται ἀλλ ἐπὶ νηὶ
φεύγωμεν πρὶν τόνδε θοῶν ἐπιβήμεναι ἵππων
δώσω δὲ χρύσειον ἐγὼ δέρος εὐνήσασα
φρουρὸν ὄφιν τύνη δὲ θεοὺς ἐνὶ σοῖσιν ἑταίροις
ξεῖνε τεῶν μύθων ἐπιίστορας οὕς μοι ὑπέστης
χήτει κηδεμόνων ὀνοτὴν καὶ ἀεικέα θείης
Ἴσκεν ἀκηχεμένη μέγα δὲ φρένες Αἰσονίδαο
γήθεον αἶψα δέ μιν περὶ γούνασι πεπτηυῖαν
ἦκ ἀναειρόμενος προσπτύξατο θάρσυνέν τε
Ἥρη τε Ζυγίη Διὸς εὐνέτις ἦ μὲν ἐμοῖσιν
κουριδίην σε δόμοισιν ἐνιστήσεσθαι ἄκοιτιν
εὖτ ἂν ἐς Ἑλλάδα γαῖαν ἱκώμεθα νοστήσαντες
ὧς ηὔδα καὶ χεῖρα παρασχεδὸν ἤραρε χειρὶ
δεξιτερήν ἡ δέ σφιν ἐς ἱερὸν ἄλσος ἀνώγει
νῆα θοὴν ἐλάαν αὐτοσχεδόν ὄφρ ἔτι νύκτωρ
κῶας ἑλόντες ἄγοιντο παρὲκ νόον Αἰήταο
ἔνθ ἔπος ἠδὲ καὶ ἔργον ὁμοῦ πέλεν ἐσσυμένοισιν
εἰς γάρ μιν βήσαντες ἀπὸ χθονὸς αὐτίκ ἔωσαν
νῆα πολὺς δ ὀρυμαγδὸς ἐπειγομένων ἐλάτῃσιν
ἦεν ἀριστήων ἡ δ ἔμπαλιν ἀίσσουσα
γαίῃ χεῖρας ἔτεινεν ἀμήχανος αὐτὰρ Ἰήσων
θάρσυνέν τ ἐπέεσσι καὶ ἴσχανεν ἀσχαλόωσαν
ἦμος δ ἀνέρες ὕπνον ἀπ ὀφθαλμῶν ἐβάλοντο
ἀγρόται οἵ τε κύνεσσι πεποιθότες οὔποτε νύκτα
ἄγχαυρον κνώσσουσιν ἀλευάμενοι φάος ἠοῦς
μὴ πρὶν ἀμαλδύνῃ θηρῶν στίβον ἠδὲ καὶ ὀδμὴν
θηρείην λευκῇσιν ἐνισκίμψασα βολῇσιν
τῆμος ἄρ Αἰσονίδης κούρη τ ἀπὸ νηὸς ἔβησαν
ποιήεντ ἀνὰ χῶρον ἵνα κριοῦ καλέονται
εὐναί ὅθι πρῶτον κεκμηότα γούνατ ἔκαμψεν
ἐγγύθι δ αἰθαλόεντα πελεν βωμοῖο θέμεθλα
ὅν ῥά ποτ Αἰολίδης Διὶ Φυξίῳ εἵσατο Φρίξος
ῥέζων κεῖνο τέρας παγχρύσεον ὥς οἱ ἔειπεν
Ἑρμείας πρόφρων ξυμβλήμενος ἔνθ ἄρα τούσγε
Ἄργου φραδμοσύνῃσιν ἀριστῆες μεθέηκαν
τὼ δὲ δι ἀτραπιτοῖο μεθ ἱερὸν ἄλσος ἵκοντο
φηγὸν ἀπειρεσίην διζημένω ᾗ ἔπι κῶας
βέβλητο νεφέλῃ ἐναλίγκιον ἥ τ ἀνιόντος
ἠελίου φλογερῇσιν ἐρεύθεται ἀκτίνεσσιν
αὐτὰρ ὁ ἀντικρὺ περιμήκεα τείνετο δειρὴν
ὀξὺς ἀύπνοισιν προϊδὼν ὄφις ὀφθαλμοῖσιν
νισσομένους ῥοίζει δὲ πελώριον ἀμφὶ δὲ μακραὶ
ἔκλυον οἳ καὶ πολλὸν ἑκὰς Τιτηνίδος Αἴης
Κολχίδα γῆν ἐνέμοντο παρὰ προχοῇσι Λύκοιο
Φάσιδι συμφέρεται ἱερὸν ῥόον οἱ δὲ συνάμφω
Καυκασίην ἅλαδ εἰς ἓν ἐλαυνόμενοι προχέουσιν
δείματι δ ἐξέγροντο λεχωίδες ἀμφὶ δὲ παισὶν
νηπιάχοις οἵ τέ σφιν ὑπ ἀγκαλίδεσσιν ἴαυον
ῥοίζῳ παλλομένοις χεῖρας βάλον ἀσχαλόωσαι
ὡς δ ὅτε τυφομένης ὕλης ὕπερ αἰθαλόεσσαι
καπνοῖο στροφάλιγγες ἀπείριτοι εἱλίσσονται
ἄλλη δ αἶψ ἑτέρῃ ἐπιτέλλεται αἰὲν ἐπιπρὸ
νειόθεν εἰλίγγοισιν ἐπήορος ἐξανιοῦσα
ὧς τότε κεῖνο πέλωρον ἀπειρεσίας ἐλέλιξεν
ῥυμβόνας ἀζαλέῃσιν ἐπηρεφέας φολίδεσσιν
τοῖο δ ἑλισσομένοιο κατ ὄμματα νίσσετο κούρη
ὕπνον ἀοσσητῆρα θεῶν ὕπατον καλέουσα
ἡδείῃ ἐνοπῇ θέλξαι τέρας αὖε δ ἄνασσαν
νυκτιπόλον χθονίην εὐαντέα δοῦναι ἐφορμήν
οἴμῃ θελγόμενος δολιχὴν ἀνελύετ ἄκανθαν
γηγενέος σπείρης μήκυνε δὲ μυρία κύκλα
οἷον ὅτε βληχροῖσι κυλινδόμενον πελάγεσσιν
κῦμα μέλαν κωφόν τε καὶ ἄβρομον ἀλλὰ καὶ ἔμπης
ὑψοῦ σμερδαλέην κεφαλὴν μενέαινεν ἀείρας
ἀμφοτέρους ὀλοῇσι περιπτύξαι γενύεσσιν
ἡ δέ μιν ἀρκεύθοιο νέον τετμηότι θαλλῷ
βάπτουσ ἐκ κυκεῶνος ἀκήρατα φάρμακ ἀοιδαῖς
ῥαῖνε κατ ὀφθαλμῶν περί τ ἀμφί τε νήριτος ὀδμὴ
φαρμάκου ὕπνον ἔβαλλε γένυν δ αὐτῇ ἐνὶ χώρῃ
θῆκεν ἐρεισάμενος τὰ δ ἀπείρονα πολλὸν ὀπίσσω
κύκλα πολυπρέμνοιο διὲξ ὕλης τετάνυστο
ἔνθα δ ὁ μὲν χρύσειον ἀπὸ δρυὸς αἴνυτο κῶας
κούρης κεκλομένης ἡ δ ἔμπεδον ἑστηυῖα
φαρμάκῳ ἔψηχεν θηρὸς κάρη εἰσόκε δή μιν
αὐτὸς ἑὴν ἐπὶ νῆα παλιντροπάασθαι Ἰήσων
ἤνωγεν λεῖπεν δὲ πολύσκιον ἄλσος Ἄρηος
ὡς δὲ σεληναίην διχομήνιδα παρθένος αἴγλην
ὑψόθεν ἐξανέχουσαν ὑπωροφίου θαλάμοιο
λεπταλέῳ ἑανῷ ὑποΐσχεται ἐν δέ οἱ ἦτορ
χαίρει δερκομένης καλὸν σέλας ὧς τότ Ἰήσων
γηθόσυνος μέγα κῶας ἑαῖς ἐναείρατο χερσίν
καί οἱ ἐπὶ ξανθῇσι παρηίσιν ἠδὲ μετώπῳ
ὅσση δὲ ῥινὸς βοὸς ἤνιος ἢ ἐλάφοιο
γίγνεται ἥν τ ἀγρῶσται ἀχαιινέην καλέουσιν
τόσσον ἔην πάντῃ χρύσεον ἐφύπερθεν ἄωτον
βεβρίθει λήνεσσιν ἐπηρεφές ἤλιθα δὲ χθὼν
αἰὲν ὑποπρὸ ποδῶν ἀμαρύσσετο νισσομένοιο
αὐχένος ἐξ ὑπάτοιο ποδηνεκές ἄλλοτε δ αὖτε
εἴλει ἀφασσόμενος περὶ γὰρ δίεν ὄφρα ἓ μή τις
ἀνδρῶν ἠὲ θεῶν νοσφίσσεται ἀντιβολήσας
Ἠὼς μέν ῥ ἐπὶ γαῖαν ἐκίδνατο τοὶ δ ἐς ὅμιλον
ἷξον θάμβησαν δὲ νέοι μέγα κῶας ἰδόντες
λαμπόμενον στεροπῇ ἴκελον Διός ὦρτο δ ἕκαστος
ψαῦσαι ἐελδόμενος δέχθαι τ ἐνὶ χερσὶν ἑῇσιν
Αἰσονίδης δ ἄλλους μὲν ἐρήτυε τῷ δ ἐπὶ φᾶρος
κάββαλε νηγάτεον πρύμνῃ δ ἐνεείσατο κούρην
ἀνθέμενος καὶ τοῖον ἔπος μετὰ πᾶσιν ἔειπεν
ἤδη γὰρ χρειώ τῆς εἵνεκα τήνδ ἀλεγεινὴν
εὐπαλέως κούρης ὑπὸ δήνεσι κεκράανται
τὴν μὲν ἐγὼν ἐθέλουσαν ἀνάξομαι οἴκαδ ἄκοιτιν
κουριδίην ἀτὰρ ὔμμες Ἀχαιίδος οἷά τε πάσης
αὐτῶν θὑμείων ἐσθλὴν ἐπαρωγὸν ἐοῦσαν
σώετε δὴ γάρ που μάλ ὀίομαι εἶσιν ἐρύξων
Αἰήτης ὁμάδῳ πόντονδ ἴμεν ἐκ ποταμοῖο
ἀλλ οἱ μὲν διὰ νηός ἀμοιβαδὶς ἀνέρος ἀνὴρ
ἑζόμενος πηδοῖσιν ἐρέσσετε τοὶ δὲ βοείας
ἀσπίδας ἡμίσεες δῄων θοὸν ἔχμα βολάων
προσχόμενοι νόστῳ ἐπαμύνετε νῦν δ ἐνὶ χερσὶν
παῖδας ἑοὺς πάτρην τε φίλην γεραρούς τε τοκῆας
ἴσχομεν ἡμετέρῃ δ ἐπερείδεται Ἑλλὰς ἐφορμῇ
ἠὲ κατηφείην ἢ καὶ μέγα κῦδος ἀρέσθαι
θεσπέσιον μεμαῶτες ὁ δὲ ξίφος ἐκ κολεοῖο
σπασσάμενος πρυμναῖα νεὼς ἀπὸ πείσματ ἔκοψεν
ἄγχι δὲ παρθενικῆς κεκορυθμένος ἰθυντῆρι
Ἀγκαίῳ παρέβασκεν ἐπείγετο δ εἰρεσίῃ νηῦς
σπερχομένων ἄμοτον ποταμοῦ ἄφαρ ἐκτὸς ἐλάσσαι
Μηδείης περίπυστος ἔρως καὶ ἔρ γ ἐτέτυκτο
ἐς δ ἀγορὴν ἀγέροντ ἐνὶ τεύχεσιν ὅσσα δέ πόντου
κύματα χειμερίοιο κορύσσεται ἐξ ἀνέμοιο
ἢ ὅσα φύλλα χαμᾶζε περικλαδέος πέσεν ὕλης
φυλλοχόῳ ἐνὶ μηνί τίς ἂν τάδε τεκμήραιτο
ὧς οἱ ἀπειρέσιοι ποταμοῦ παρεμέτρεον ὄχθας
κλαγγῇ μαιμώοντες ὁ δ εὐτύκτῳ ἐνὶ δίφρῳ
Αἰήτης ἵπποισι μετέπρεπεν οὕς οἱ ὄπασσεν
ἠέλιος πνοιῇσιν ἐειδομένους ἀνέμοιο
σκαιῇ μέν ῥ ἐνὶ χειρὶ σάκος δινωτὸν ἀείρων
τῇ δ ἑτέρῃ πεύκην περιμήκεα πὰρ δέ οἱ ἔγχος
ἀντικρὺ τετάνυστο πελώριον ἡνία δ ἵππων
γέντο χεροῖν Ἄψυρτος υπεκπρὸ δὲ πόντον ἔταμνεν
νηῦς ἤδη κρατεροῖσιν ἐπειγομένη ἐρέτῃσιν
καὶ μεγάλου ποταμοῖο καταβλώσκοντι ῥεέθρῳ
αὐτὰρ ἄναξ ἄτῃ πολυπήμονι χεῖρας ἀείρας
ἠέλιον καὶ Ζῆνα κακῶν ἐπιμάρτυρας ἔργων
κέκλετο δεινὰ δὲ παντὶ παρασχεδὸν ἤπυε λαῷ
εἰ μή οἱ κούρην αὐτάγρετον ἢ ἀνὰ γαῖαν
ἢ πλωτῆς εὑρόντες ἔτ εἰν ἁλὸς οἴδματι νῆα
ἄξουσιν καὶ θυμὸν ἐνιπλήσει μενεαίνων
τίσασθαι τάδε πάντα δαήσονται κεφαλῇσιν
πάντα χόλον καὶ πᾶσαν ἑὴν ὑποδέγμενοι ἄτην
ὧς ἔφατ Αἰήτης αὐτῷ δ ἐνὶ ἤματι Κόλχοι
νῆάς τ εἰρύσσαντο καὶ ἄρμενα νηυσὶ βάλοντο
τόσσον νηίτην στόλον ἔμμεναι ἀλλ οἰωνῶν
ἰλαδὸν ἄσπετον ἔθνος ἐπιβρομέειν πελάγεσσιν
οἱ δ ἀνέμου λαιψηρὰ θεᾶς βουλῇσιν ἀέντος
Ἥρης ὄφρ ὤκιστα κακὸν Πελίαο δόμοισιν
Αἰαίη Μήδεια Πελασγίδα γαῖαν ἵκηται
ἠοῖ ἐνὶ τριτάτῃ πρυμνήσια νηὸς ἔδησαν
Παφλαγόνων ἀκτῇσι πάροιθ Ἅλυος ποταμοῖο
ἡ γάρ σφ ἐξαποβάντας ἀρέσσασθαι θυέεσσιν
ἠνώγει Ἑκάτην καὶ δὴ τὰ μέν ὅσσα θυηλὴν
κούρη πορσανέουσα τιτύσκετο μήτε τις ἴστωρ
εἴη μήτ ἐμὲ θυμὸς ἐποτρύνειεν ἀείδειν
ἅζομαι αὐδῆσαι τό γε μὴν ἕδος ἐξέτι κείνου
ὅ ῥα θεᾷ ἥρωες ἐπὶ ῥηγμῖσιν ἔδειμαν
ἀνδράσιν ὀψιγόνοισι μένει καὶ τῆμος ἰδέσθαι
ἥρωες Φινῆος ὃ δὴ πλόον ἄλλον ἔειπεν
πᾶσιν ὁμῶς Ἄργος δὲ λιλαιομένοις ἀγόρευσεν
νημερτὴς ὅδε μάντις ὅτῳ ξυνέβητε πάροιθεν
ἔστιν γὰρ πλόος ἄλλος ὃν ἀθανάτων ἱερῆες
πέφραδον οἳ Θήβης Τριτωνίδος ἐκγεγάασιν
οὔπω τείρεα πάντα τά τ οὐρανῷ εἱλίσσονται
οὐδέ τί πω Δαναῶν ἱερὸν γένος ἦεν ἀκοῦσαι
πευθομένοις οἶοι δ ἔσαν Ἀρκάδες Ἀπιδανῆες
Ἀρκάδες οἳ καὶ πρόσθε σεληναίης ὑδέονται
ζώειν φηγὸν ἔδοντες ἐν οὔρεσιν οὐδὲ Πελασγὶς
χθὼν τότε κυδαλίμοισιν ἀνάσσετο Δευκαλίδῃσιν
μήτηρ Αἴγυπτος προτερηγενέων αἰζηῶν
καὶ ποταμὸς Τρίτων ἠύρροος ᾧ ὕπο πᾶσα
ἄρδεται Ἠερίη Διόθεν δέ μιν οὔποτε δεύει
ὄμβρος ἅλις προχοῇσι δ ἀνασταχύουσιν ἄρουραι
ἔνθεν δή τινά φασι πέριξ διὰ πᾶσαν ὁδεῦσαι
Εὐρώπην Ἀσίην τε βίῃ καὶ κάρτεϊ λαῶν
νάσσατ ἐποιχόμενος τὰ μὲν ἤ ποθι ναιετάουσιν
ἠὲ καὶ οὔ πουλὺς γὰρ ἄδην ἐπενήνοθεν αἰών
αἶά γε μὴν ἔτι νῦν μένει ἔμπεδον υἱωνοί τε
τῶνδ ἀνδρῶν οὓς ὅσγε καθίσσατο ναιέμεν Αἶαν
οἳ δή τοι γραπτῦς πατέρων ἕθεν εἰρύονται
κύρβιας οἷς ἔνι πᾶσαι ὁδοὶ καὶ πείρατ ἔασιν
ὑγρῆς τε τραφερῆς τε πέριξ ἐπινισσομένοισιν
ἔστι δέ τις ποταμός ὕπατον κέρας Ὠκεανοῖο
εὐρύς τε προβαθής τε καὶ ὁλκάδι νηὶ περῆσαι
Ἴστρον μιν καλέοντες ἑκὰς διετεκμήραντο
ὅς δή τοι τείως μὲν ἀπείρονα τέμνετ ἄρουραν
εἷς οἶος πηγαὶ γὰρ ὑπὲρ πνοιῆς βορέαο
Ῥιπαίοις ἐν ὄρεσσιν ἀπόπροθι μορμύρουσιν
ἀλλ ὁπόταν Θρῃκῶν Σκυθέων τ ἐπιβήσεται οὔρους
ἔνθα διχῆ τὸ μὲν ἔνθα μετ ἠῴην ἅλα βάλλει
τῇδ ὕδωρ τὸ δ ὄπισθε βαθὺν διὰ κόλπον ἵησιν
σχιζόμενος πόντου Τρινακρίου εἰσανέχοντα
γαίῃ ὃς ὑμετέρῃ παρακέκλιται εἰ ἐτεὸν δὴ
ὧς ἄρ ἔφη τοῖσιν δὲ θεὰ τέρας ἐγγυάλιξεν
αἴσιον ᾧ καὶ πάντες ἐπευφήμησαν ἰδόντες
στέλλεσθαι τήνδ οἶμον ἐπιπρὸ γὰρ ὁλκὸς ἐτύχθη
οὐρανίης ἀκτῖνος ὅπῃ καὶ ἀμεύσιμον ἦεν
γηθόσυνοι δὲ Λύκοιο κατ αὐτόθι παῖδα λιπόντες
λαίφεσι πεπταμένοισιν ὑπεὶρ ἅλα ναυτίλλοντο
οὔρεα Παφλαγόνων θηεύμενοι οὐδὲ Κάραμβιν
γνάμψαν ἐπεὶ πνοιαί τε καὶ οὐρανίου πυρὸς αἴγλη
μεῖνεν ἕως Ἴστροιο μέγαν ῥόον εἰσαφίκοντο
Κόλχοι δ αὖτ ἄλλοι μέν ἐτώσια μαστεύοντες
Κυανέας Πόντοιο διὲκ πέτρας ἐπέρησαν
ἄλλοι δ αὖ ποταμὸν μετεκίαθον οἷσιν ἄνασσεν
Ἄψυρτος Καλὸν δὲ διὰ στόμα πεῖρε λιασθείς
τῶ καὶ ὑπέφθη τούσγε βαλὼν ὕπερ αὐχένα γαίης
κόλπον ἔσω πόντοιο πανέσχατον Ἰονίοιο
Ἴστρῳ γάρ τις νῆσος ἐέργεται οὔνομα Πεύκη
τριγλώχιν εὖρος μὲν ἐς αἰγιαλοὺς ἀνέχουσα
στεινὸν δ αὖτ ἀγκῶνα ποτὶ ῥόον ἀμφὶ δὲ δοιαὶ
σχίζονται προχοαί τὴν μὲν καλέουσι Νάρηκος
τὴν δ ὑπὸ τῇ νεάτῃ Καλὸν στόμα τῇ δὲ διαπρὸ
οἱ δ ὑψοῦ νήσοιο κατ ἀκροτάτης ἐνέοντο
τηλόθεν εἱαμενῇσι δ ἐν ἄσπετα πώεα λεῖπον
ποιμένες ἄγραυλοι νηῶν φόβῳ οἷά τε θῆρας
ὀσσόμενοι πόντου μεγακήτεος ἐξανιόντας
οὐ γάρ πω ἁλίας γε πάρος ποθὶ νῆας ἴδοντο
οὔτ οὖν Γραυκένιοι οὔθ οἱ περὶ Λαύριον ἤδη
Σίνδοι ἐρημαῖον πεδίον μέγα ναιετάοντες
αὐτὰρ ἐπεί τ Ἄγγουρον ὄρος καὶ ἄπωθεν ἐόντα
Ἀγγούρου ὄρεος σκόπελον πάρα Καυλιακοῖο
ᾧ πέρι δὴ σχίζων Ἴστρος ῥόον ἔνθα καὶ ἔνθα
βάλλει ἁλός πεδίον τε τὸ Λαύριον ἠμείψαντο
δή ῥα τότε Κρονίην Κόλχοι ἅλαδ ἐκπρομολόντες
πάντῃ μή σφε λάθοιεν ὑπετμήξαντο κελεύθους
οἱ δ ὄπιθεν ποταμοῖο κατήλυθον ἐκ δ ἐπέρησαν
δοιὰς Ἀρτέμιδος Βρυγηίδας ἀγχόθι νήσους
τῶν δ ἤτοι ἑτέρῃ μὲν ἐν ἱερὸν ἔσκεν ἔδεθλον
ἐν δ ἑτέρῃ πληθὺν πεφυλαγμένοι Ἀψύρτοιο
βαῖνον ἐπεὶ κείνας πολέων λίπον ἔνδοθι νήσους
αὔτως ἁζόμενοι κούρην Διός αἱ δὲ δὴ ἄλλαι
στεινόμεναι Κόλχοισι πόρους εἴρυντο θαλάσσης
ὧς δὲ καὶ εἰς ἀκτὰς πληθὺν λίπεν ἀγχόθι νήσων
μέσφα Σαλαγγῶνος ποταμοῦ καὶ Νέστιδος αἴης
παυρότεροι πλεόνεσσιν ὑπείκαθον ἀλλὰ πάροιθεν
συνθεσίην μέγα νεῖκος ἀλευάμενοι ἐτάμοντο
κῶας μὲν χρύσειον ἐπεί σφισιν αὐτὸς ὑπέστη
Αἰήτης εἰ κεῖνοι ἀναπλήσειαν ἀέθλους
ἔμπεδον εὐδικίῃ σφέας ἑξέμεν εἴτε δόλοισιν
εἴτε καὶ ἀμφαδίην αὔτως ἀέκοντος ἀπηύρων
παρθέσθαι κούρῃ Λητωίδι νόσφιν ὁμίλου
εἰσόκε τις δικάσῃσι θεμιστούχων βασιλήων
εἴτε μιν εἰς πατρὸς χρειὼ δόμον αὖτις ἱκάνειν
εἴτε μεθ Ἑλλάδα γαῖαν ἀριστήεσσιν ἕπεσθαι
ἔνθα δ ἐπεὶ τὰ ἕκαστα νόῳ πεμπάσσατο κούρη
δή ῥά μιν ὀξεῖαι κραδίην ἐλέλιξαν ἀνῖαι
νωλεμές αἶψα δὲ νόσφιν Ἰήσονα μοῦνον ἑταίρων
ἐκπροκαλεσσαμένη ἄγεν ἄλλυδις ὄφρ ἐλίασθεν
πολλὸν ἑκάς στονόεντα δ ἐνωπαδὶς ἔκφατο μῦθον
ἀμφ ἐμοί ἦέ σε πάγχυ λαθιφροσύναις ἐνέηκαν
ἀγλαΐαι τῶν δ οὔτι μετατρέπῃ ὅσσ ἀγόρευες
χρειοῖ ἐνισχόμενος ποῦ τοι Διὸς Ἱκεσίοιο
ὅρκια ποῦ δὲ μελιχραὶ ὑποσχεσίαι βεβάασιν
ᾗς ἐγὼ οὐ κατὰ κόσμον ἀναιδήτῳ ἰότητι
πάτρην τε κλέα τε μεγάρων αὐτούς τε τοκῆας
νοσφισάμην τά μοι ἦεν ὑπέρτατα τηλόθι δ οἴη
λυγρῇσιν κατὰ πόντον ἅμ ἀλκυόνεσσι φορεῦμαι
σῶν ἕνεκεν καμάτων ἵνα μοι σόος ἀμφί τε βουσὶν
ἀμφί τε γηγενέεσσιν ἀναπλήσειας ἀέθλους
ὕστατον αὖ καὶ κῶας ἐπεί τ ἐπαϊστὸν ἐτύχθη
εἷλες ἐμῇ ματίῃ κατὰ δ οὐλοὸν αἶσχος ἔχευα
θηλυτέραις τῶ φημὶ τεὴ κούρη τε δάμαρ τε
αὐτοκασιγνήτη τε μεθ Ἑλλάδα γαῖαν ἕπεσθαι
πάντῃ νυν πρόφρων ὑπερίστασο μηδέ με μούνην
σεῖο λίπῃς ἀπάνευθεν ἐποιχόμενος βασιλῆας
ἀλλ αὔτως εἴρυσο δίκη δέ τοι ἔμπεδος ἔστω